wannaphong/clean_thaiwikipedia huggingface dataset:
# อุทยานแห่งชาติอาโซะ-คูจู
อุทยานแห่งชาติอาโซะ-คูจู  เป็นอุทยานแห่งชาติในจังหวัดคูมาโมโตะและจังหวัดโออิตะ นามของอุทยานแห่งชาติตั้งขึ้นตามชื่อภูเขาไฟอาโซะ ซึ่งเป็นภูเขาไฟมีพลังที่ใหญ่ที่สุดในญี่ปุ่น กับเทือกเขาคูจู เมื่อแรกก่อตั้งใน ค.ศ. 1934 ใช้ชื่อว่า "อุทยานแห่งชาติอาโซะ" ก่อนที่ใน ค.ศ. 1986 จะขยายเขตอุทยานแห่งชาติให้ครอบคลุมถึงเทือกเขาคูจู

 แหล่งข้อมูลอื่น 
  อุทยานแห่งชาติอาโซะ-คูจู 
 อุทยานแห่งชาติอาโซะ-คูจู 
 แผนที่อุทยานแห่งชาติอาโซะ-คูจู (ตอนเหนือ)
# จักรพรรดิโคเมียว
จักรพรรดิโคเมียว (11 มกราคม ค.ศ. 1322 – 26 กรกฎาคม ค.ศ. 1380) เป็นจักรพรรดิราชสำนักเหนือองค์ที่ 2 แม้ว่าจะเป็นพระองค์แรกที่ได้รับการสนับสนุนจากรัฐบาลโชกุนอาชิกางะ นักวิชาการก่อนยุคเมจิรายงานว่า พระองค์ครองราชย์ในช่วง ค.ศ. 1336 ถึง 1348Titsingh, Isaac. (1834). Annales des empereurs du japon, pp. 294–295.

 พระราชพงศาวลี 
พระองค์มีพระนามส่วนพระองค์ว่า ยูตาฮิโตะ (豊仁) โดยเป็นพระราชโอรสองค์ที่ 2 ในจักรพรรดิโกะ-ฟูชิมิกับเนชิ (寧子) ธิดาใน (西園寺公衡)

ไนชิ: ธิดาในโองิมาจิ ซันโจะ ซาเนมิ
พระราชธิดา: โจงากูอิง-โดโนะ (長照院; สิ้นพะรชนม์ ค.ศ. 1422)
พระราชธิดา
ไนชิ: ธิดาในมิกาวะ-โนะ-คามิ
พระราชโอรส: ชูซง (周尊)

 เหตุการณ์ในพระชนมชีพของจักรพรรดิโคเมียว 
หลังจาก อะชิกะงะ ทะกะอุจิ ก่อกบฏโค่นพระราชอำนาจของ จักรพรรดิโกะ-ไดโงะ สิ้นสุด การฟื้นฟูเก็งมู ทะกะอุจิก็ได้สถาปนาเจ้าชายยูตะฮิโตะขึ้นสืบราชบัลลังก์ต่อมา 

 25 กุมภาพันธ์ ค.ศ. 1336 (เดือน 12 ปี เก็งมู ที่ 2) : อะชิกะงะ ทะกะอุจิ นำกำลังบุกเข้า นครหลวงเคียวโตะ โค่นพระราชอำนาจของจักรพรรดิโกะ-ไดโงะพร้อมกับสถาปนาเจ้าชายยูตะฮิโตะขึ้นสืบราชบัลลังก์ต่อมาเป็น จักรพรรดิโคเมียว นับเป็นจุดเริ่มต้นของ ยุคราชสำนักเหนือ-ใต้

 20 กันยายน ค.ศ. 1336 (วันที่ 15 เดือน 8 ปี เอ็งเง็ง ที่ 1) : จักรพรรดิโคเมียวประกอบพระราชพิธีราชาภิเษกที่ พระราชวังหลวงเคียวโตะ

 18 พฤศจิกายน ค.ศ. 1348 (วันที่ 27 เดือน 10 ปี โชเฮ ที่ 3) : ปีที่ 12 ในรัชสมัยสละราชบัลลังก์ให้กับ เจ้าชายโอะกิฮิโตะ พระราชโอรสองค์ใหญ่ของ จักรพรรดิโคงง พระชนมายุเพียง 14 พรรษาขึ้นสืบราชบัลลังก์ต่อมาเป็น จักรพรรดิซุโก

 26 กรกฎาคม ค.ศ. 1380 (วันที่ 24 เดือน 6 ปี เท็งจู ที่ 6) : อดีตจักรพรรดิโคเมียวสวรรคตเมื่อพระชนมายุ 58 พรรษาTitsingh, p. 315.
# ฮานี
อัน ฮี-ย็อน (เกิด 1 พฤษภาคม ค.ศ. 1992) เป็นที่รู้จักในชื่อ ฮานี เป็นนักร้องชาวเกาหลีใต้ เธอเป็นที่รู้จักในฐานะสมาชิกวงดนตรีเคป็อปจากเกาหลีใต้ อีเอกซ์ไอดีและกลุ่มย่อยดาโซนี นอกจากนี้ เธอยังเป็นสมาชิกในรายการวาไรตีหลายรายการ เช่น ออฟทูสคูล, ไครม์ซีน และ อะสไตล์ฟอร์ยู ในปี ค.ศ. 2016 ฮานีเป็นพิธีกรหลักในรายการ วีกลีไอดอล ร่วมกับคิม ฮี-ช็อล

ผลงานดนตรี
 อีเอกซ์ไอดี 

สตูดิโออัลบั้ม
 สตรีต (2016)

มินิอัลบั้ม
 ฮิปพิทีฮอป (2012)
 อาเยห์ (2015)

 ดาโซนี 
 ซิงเกิล 
+ รายชื่อซิงเกิลในฐานะนักร้องนำ ตำแหน่งบนชาร์ต และยอดขาย แสดงตามปีที่ออกจำหน่าย และชื่ออัลบั้ม ชื่อ ปี ตำแหน่งสูงสุดบนชาร์ต ยอดขาย อัลบั้ม KORGaon USWorld "กูดบาย"  2013 71 — 
 KOR (DL): 63,662+ กูดบาย "ซาอิดโซออฟเทน (สเตจเวอร์ชัน)" 188 — สเตจออฟเดอะ 70's "—" หมายถึงเพลงที่ไม่ได้ออกจำหน่ายในประเทศนั้น ๆ หรือไม่ติดชาร์ต

ซิงเกิลในฐานะนักร้องเดี่ยว
+ รายชื่อซิงเกิลในฐานะนักร้องนำ ตำแหน่งบนชาร์ต และยอดขาย แสดงตามปีที่ออกจำหน่าย และชื่ออัลบั้ม ชื่อ ปี ตำแหน่งสูงสุดบนชาร์ต ยอดขาย อัลบั้ม KORGaon USWorld "โคลด์" (กับ ซี-คลาวน์) 2012 — —  ยังเลิฟ "วีกอตเดอะเวิลด์" (กับ อาร์.ที)2014 — —  "คิสมี" (กับ แพ็ก จ็อง-ยุน) — —  เพลงประกอบละคร เพลงรัก หัวใจเลิฟ "เฟคอีลเนสส์" (กับ แรร์ โปเตโต้)  2015 — —   "แกป" (กับ อี แจ-ฮวัน)   25 — 
 KOR (DL): 93,000+  "—" หมายถึงเพลงที่ไม่ได้ออกจำหน่ายในประเทศนั้น ๆ หรือไม่ติดชาร์ต

 ผลงานการแสดง 
 ละครโทรทัศน์ 
 ปี เรื่อง บทบาท เครือข่าย 2015  โปรดิวเซอร์หน้าใส หัวใจกุ๊กกิ๊ก  ตนเอง  เคบีเอส2 

 รายการทางโทรทัศน์ 
 ปี เรื่อง เครือข่าย บทบาท รายละเอียดเพิ่มเติม 2014  ออลเวส์แคนแทร์  ทีวีเอ็น  นักแสดงนำ  2015  ทอล์กโชว์เฮลโล  เคบีเอส 2ทีวี   ซาวน่าหรรษา 3  เคบีเอส   อีโควิลเลจ  เอสบีเอส   เยเมนทีวี  เอ็มเน็ต   เดตติงอะโลน  เจทีบีซี   รันนิ่งแมน  เอสบีเอส  แขกรับเชิญ  ตอนที่ 237 1 ต่อ 100  เคบีเอส2   ออฟทูสคูล  เจทีบีซี  นักแสดงนำ  ตอนที่ 36–39 ไครม์ซีน  เจทีบีซี  นักแสดงนำ  อะสไตล์ฟอร์ยู  เคบีเอส2  เฉพาะสมาชิก  กับ ยุน โบ-รา, คู ฮา-รา และ คิม ฮี-ช็อล โซลเมตส์  เอ็มบีซีเอเวอรี 1  นักแสดงนำ  คิงออฟมาร์คซิงเกอร์  เอ็มบีซี  แขกรับเชิญ  ตอนที่ 1 มายลิตเทิลเทเลวิชัน  เอ็มบีซี  นักแสดงนำ  ตอนที่ 5–6 อีเอกซ์ไอดีโชว์ไทม์  เอ็มบีซีเอเวอรี 1  นักแสดงนำ  อาวเฟรนลีเนเบอร์ฮูดอาร์ตแอนด์ฟีสซิคาลเอดยูเคชัน  เคบีเอส2   ทูยูโปรเจกต์ไฟน์ดิงชูการ์แมน  เจทีบีซี  แขกรับเชิญ  ตอนที่ 1 กับ พัก โซ-จิน และ แมด คลาวน์ พลีสเทกแคร์ออฟมายรีฟริดจ์เรทอร์  เจทีบีซี  แขกรับเชิญ  ตอนที่ 48–49 กับ ยุน โบ-รา ลอว์ออฟเดอะจังเกิล   เอสบีเอส  นักแสดงนำ  ลอว์ออฟเดอะจังเกิล ในประเทศนิการากัว รันนิ่งแมน  เอสบีเอส  แขกรับเชิญ  ตอนที่ 275 วีกลีไอดอล  เอ็มบีซีเอเวอรี 1  แขกรับเชิญ (กับสมาชิกอีเอกซ์ไอดี)  ตอนที่ 226 เฮลโลเคาน์เซเลอร์  เคบีเอส2  แขกรับเชิญ (กับ อัน ฮโย-จิน และ ซอ ฮเย-ริน)  ตอนที่ 250 2016  แพ็ก จ็อง-วอน ทรีเกรตเอ็มเพอเรอร์  เอสบีเอส  พิธีกร  ตอนที่ 22–ปัจจุบัน วีอาร์ซิบลิงส์  เคบีเอส2  ตนเอง  กับน้องชายของเธอ คิงออฟมาร์คซิงเกอร์  เอ็มบีซี  ผู้เข้ารอบสุดท้าย  ตอนที่ 47–48 ทูยูโปรเจกต์ไฟน์ดิงชูการ์แมน  เจทีบีซี  แขกรับเชิญ  ตอนที่ 32 กับ ฮอ โซล-จี วีกลีไอดอล  เอ็มบีซีเอเวอรี 1  พิธีกร  ตอนที่ 245–ปัจจุบัน แบทเทิลทริป  เคบีเอส2  แขกรับเชิญ  ตอนที่ 2–3 กับ ฮอ โซล-จี

มิวสิกวิดีโอ
 ปี เพลง ศิลปิน 2009 "มายเลิฟ"  มองซีล ซิสเตอร์ 2014 "วีกอตเดอะเวิลด์" อาร์.ที 2015 "ไฟร์"  แมด คลาวน์
# ตำบลบ้านไร่ (อำเภอบางกระทุ่ม)
ตำบลบ้านไร่ เป็นตำบลทางทิศตะวันตกเฉียงเหนือของอำเภอบางกระทุ่ม จังหวัดพิษณุโลก ทั้งพื้นที่ของตำบลบริหารโดยองค์การบริหารส่วนตำบลบ้านไร่

 ประวัติ 
ตำบลบ้านไร่ มาจากคำบอกเล่าของผู้สูงอายุในตำบลหลาย ๆ คน เล่าว่า เมื่อประมาณหลายร้อยปีมาแล้ว ประชาชนได้ย้ายถิ่นฐานมาจากอำเภอกงไกรลาศ มาจับจองที่ทำกินแหล่งใหม่ ในบริเวณที่ราบลุ่ม ริมฝั่งแม่น้ำน่านทั้ง 2 ฝั่ง ประกอบอาชีพเกษตรกร ทำไร่ ทำนา เป็นอาชีพหลัก จึงเป็นที่มาของตำบลบ้านไร่

 ภูมิศาสตร์ 
ตำบลบ้านไร่อยู่ในเขตอำเภอบางกระทุ่ม จังหวัดพิษณุโลก อยู่ทางทิศตะวันตกเฉียงเหนือของอำเภอระยะห่างจาก อำเภอประมาณ 9 กิโลเมตร จำนวนเนื้อที่ประมาณ 32.64 ตารางกิโลเมตร หรือประมาณ 20,312 ไร่ มีอาณาเขตติดต่อกับตำบลข้างเคียง ดังนี้

 ทิศเหนือ ติดต่อกับตำบลวังน้ำคู้ และตำบลงิ้วงาม อำเภอเมืองพิษณุโลก
 ทิศใต้ ติดต่อกับตำบลโคกสลุด อำเภอบางกระทุ่ม 
 ทิศตะวันออก ติดต่อกับตำบลบางกระทุ่ม
 ทิศตะวันตก ติดต่อกับตำบลกำแพงดิน อำเภอสามง่าม จังหวัดพิจิตร

ลักษณะภูมิประเทศขององค์การบริหารส่วนตำบลบ้านไร่ เป็นที่ราบลุ่มลาดเอียงจากทิศเหนือไปทางทิศใต้ โดยมีแม่น้ำน่านไหลผ่านกลางตำบล ฝั่งตะวันตกของแม่น้ำน่าน มีคลองชลประทานขนาดใหญ่ผ่านตลอดแนวเหนือ – ใต้ของตำบลและมีคลองขุดเชื่อมแม่น้ำน่านกับแม่น้ำยมในเขต หมู่ที่ 6 

ฝั่งตะวันออกของแม่น้ำน่านมีทางหลวงแผ่นดินหมายเลข 1063 สายพิษณุโลก – บางกระทุ่มผ่านตลอดแนวมีแหล่งน้ำเพื่อกักเก็บน้ำไว้เพาะปลูก พืชผลทางการเกษตรในฤดูแล้งทั่วทั้งตำบล เช่น บึงนางแลนหนองบอน หนองยาว และหนองอ้ายแก้ว

 หมู่บ้าน 
ตำบลบ้านไร่ประกอบด้วยหมู่บ้านจำนวน 10 หมู่บ้าน ดังนี้
 หมู่ที่ 1 บ้านหัวแหลม
 หมู่ที่ 2 บ้านโคกสลุด
 หมู่ที่ 3 บ้านโคกสลุด
 หมู่ที่ 4 บ้านไร่
 หมู่ที่ 5 บ้านวัดขวาง
 หมู่ที่ 6 บ้านวัดใหม่
 หมู่ที่ 7 บ้านวัดขวาง
 หมู่ที่ 8 บ้านหาดตระกู
 หมู่ที่ 9 บ้านย่านโนนไพร
 หมู่ที่ 10 บ้านขอนอ้าปาก

 เศรษฐกิจ 
ประชากรในตำบลประกอบอาชีพหลักคือ ทำนา ประมาณ ร้อยละ 85 ของครัวเรือนทั้งหมด บางครัวเรือนทำนาแล้วปลูกพืชอย่างอื่นทดแทน เช่น ข้าวโพด แตงกวา ถั่วฝักยาว เป็นต้น

 การศึกษา 
ในพื้นที่ตำบลบ้านไร่มีโรงเรียนประถมศึกษา จำนวน 5 แห่ง ได้แก่
 โรงเรียนวัดโคกสลุด หมู่ที่ 3
 โรงเรียนวัดสิริสุทธาวาส หมู่ที่ 5
 โรงเรียนวัดใหม่ราษฎร์ทรงธรรม หมู่ที่ 6
 โรงเรียนวัดไพรสุวรรณ หมู่ที่ 9
 โรงเรียนประชาสรรค์วิทยา หมู่ที่ 10

 สถาบันและองค์กรทางศาสนา 
ประชากรส่วนใหญ่ในตำบลบ้านไร่นับถือศาสนาพุทธ ซึ่งมีวัดจำนวน 4 แห่ง
 วัดโคกสลุด ตั้งอยู่หมู่ที่ 3
 วัดสิริสุทธาวาส ตั้งอยู่หมู่ที่ 5
 วัดใหม่ราษฎร์ทรงธรรม ตั้งอยู่หมู่ที่ 6
 วัดไพรสุวรรณ ตั้งอยู่หมู่ที่ 9

 สาธารณสุข 
ในพื้นที่ตำบลบ้านไร่มีโรงพยาบาลส่งเสริมสุขภาพตำบลประจำตำบล มี 2 แห่ง
 โรงพยาบาลส่งเสริมสุขภาพตำบลบ้านไร่ ตั้งอยู่หมู่ที่ 5
 โรงพยาบาลส่งเสริมสุขภาพบ้านขอนอ้าปาก ตั้งอยู่หมู่ที่ 10

 การคมนาคม 
การคมนาคมติดต่อกับอำเภอ และตำบลข้างเคียงโดยใช้เส้นทางหลวงจังหวัดหมายเลข 1063 และมีถนนติดต่อภายในตำบล ดังนี้
 ภายในตำบล มีถนน คสล. จำนวน 34 สาย
 ถนนลาดยาง จำนวน 5 สาย
 ถนนลูกรัง จำนวน 12 สาย
 การติดต่อระหว่างสองฝั่งใช้กระเช้าแม่น้ำน่าน ตั้งอยู่ตรงวัดสิริสุทธาวาส หมู่ที่ 5 และบริเวณวัดโคกสลุด หมู่ที่ 3 หน้าวัดไพรสุวรรณ และสามารถใช้สะพานข้าม แม่น้ำน่านที่ตำบลโคกสลุด ซึ่งอยู่ติดกับตำบลบ้านไร่

 แหล่งข้อมูลอื่น 
 เว็บไซต์องค์การบริหารส่วนตำบลบ้านไร่
# กีฬาเรือใบในโอลิมปิกฤดูร้อน 1908
การแข่งขันเรือใบในโอลิมปิกฤดูร้อน 1908 การแข่งขันแบ่งออกเป็น 2 ประเภท คือ ทีมชาย และ ทีมหญิง จัดขึ้นตั้งแต่วันที่ 27 เมษายน ถึง 31 ตุลาคม 1908

 สรุปเหรียญ 

 ตารางเหรียญการแข่งขัน 
 1    4  1  1  6 2    0  1  0  1   0  1  0  1 4    0  0  1  1รวมทั้งหมด                                                     4  3  2  9

 แหล่งข้อมูลอื่น
# ลูว์เซียง โบนาปาร์ต
ลูว์เซียง โบนาปาร์ต  หรือชื่อเกิดคือ ลูเซียโน บูโอนาปาร์เต  เป็นรัฐบุรุษแห่งสาธารณรัฐฝรั่งเศสที่ 1 เป็นบุตรชายคนที่สามที่มีชีวิตของการ์โล บูโอนาปาร์เต จึงมีศักดิ์เป็นน้องชายของนโปเลียน โบนาปาร์ต (ซึ่งภายหลังขึ้นเป็นจักรพรรดิแห่งฝรั่งเศส) แม้จะมีความสัมพันธ์ที่ไม่ถูกกับนโปเลียนมากนัก แต่เขาก็มีส่วนสำคัญที่ทำให้รัฐประหารเดือนบรูว์แมร์ของนโปเลียนประสบผลสำเร็จและนโปเลียนได้กุมอำนาจเบ็ดเสร็จในฝรั่งเศส

หลังนโปเลียนขึ้นเป็นกงสุลเอกแห่งสาธารณรัฐ ในปี ค.ศ. 1802 เขาก็ทะเลาะกับนโปเลียนเนื่องจากไม่เห็นด้วยกับความคิดที่จะเปลี่ยนระบอบการปกครองเป็นระบอบจักรพรรดิ โดยเฉพาะความคิดที่นโปเลียนจะสมรสกับเจ้าหญิงสเปนจากราชวงศ์บูร์บง ลูว์เซียงจึงเนรเทศตัวเองออกจากฝรั่งเศสและไปอาศัยอยู่ที่โรม จนกระทั่งในปี ค.ศ. 1809 นโปเลียนกดดันให้เขาหย่ากับภรรยาและกลับฝรั่งเศส แม้กระทั่งมารดาเองก็เขียนจดหมายมากดดันให้แยกทางกับเธอและกลับฝรั่งเศส ลูว์เซียงไม่ยอมจึงถูกกุมตัวอยู่ในอิตาลี (ซึ่งถูกปกครองโดยฝรั่งเศส) เขาและครอบครัวพยายามหลบหนีทางเรือไปยังสหรัฐอเมริกาแต่ก็ถูกจับกุมโดยราชนาวีอังกฤษ เขาถูกพาไปขึ้นฝั่งยังแผ่นดินอังกฤษ ซึ่งได้รับการต้อนรับและสดุดีเป็นอย่างดีจากการที่เขาต่อต้านนโปเลียน

รัฐบาลอังกฤษอนุญาตให้เขาพำนักอยู่ในอังกฤษโดยสะดวกในเวิร์สเตอร์เชอร์ เขาทำงานเป็นนักกวีนิพนธ์เกี่ยวกับชาร์เลอมาญ ฝั่งนโปเลียนก็เชื่อว่าลูว์เซียงได้ไตร่ตรองอย่างดีแล้วที่ไปอังกฤษ และถือว่าลูว์เซียงเป็นผู้ทรยศฝรั่งเศส ลูว์เซียงถูกถอดจากฐานันดรศักดิ์ทั้งหมดในราชวงศ์โบนาปาร์ต เมื่อนโปเลียนสิ้นอำนาจในเดือนเมษายน ค.ศ. 1814 และถูกเนรเทศไปอยู่เกาะ ลูว์เซียงก็เดินทางกลับฝรั่งเศสทันทีและเดินทางต่อไปยังกรุงโรม ซึ่งพระสันตะปาปาปิอุสที่ 7 ทรงมอบยศให้เขาเป็น เจ้าชายแห่งคาร์นิโน, เคานต์แห่งอะปอลลิโน และ ลอร์ดแห่งเนโรมี และต่อมาพระสันตะปาปาลีโอที่ 12ก็มอบยศให้เขาเป็น เจ้าชายแห่งมูซิญญาโน Stroud, Patricia Tyson, The Emperor of Nature: Charles-Lucien Bonaparte and his world, (University of Pennsylvania Press, 2000), pp.21; 160.

ในสมัยร้อยวันที่นโปเลียนหนีจากเกาะเอลบามาได้ นโปเลียนประกาศกลับคืนสู่ตำแหน่งจักรพรรดิพร้อมกับประกาศสถาปนาลูว์เซียงเป็นสมาชิกในพระราชวงศ์อีกครั้ง โดยสถาปนาลูว์เซียงและทายาทของเขาเป็นเจ้าฝรั่งเศส แต่ราชวงศ์บูร์บงซึ่งปกครองฝรั่งเศสภายหลังนโปเลียนสิ้นอำนาจไม่ยอมรับคำประกาศนี้ ลูว์เซียงเสียชีวิตที่เมืองวีเตอร์โบในเขตแดนของรัฐสันตะปาปา เมื่อวันที่ 29 มิถุนายน ค.ศ. 1840 จากโรคมะเร็งกระเพาะอาหาร ซึ่งเป็นสาเหตุการตายเดียวกับของบิดา, เปาลีนผู้เป็นน้องสาว และนโปเลียนผู้เป็นพี่ชาย

 แหล่งข้อมูลอื่น 

 Académie Francaise: Les Immortels : (in French)
 Lucien Bonaparte
# การบำบัดพฤติกรรม อารมณ์ และความคิด
การบำบัดพฤติกรรม อารมณ์ และความคิด
(ตัวย่อ CEBT)
เป็นการบำบัดโดยการปรับเปลี่ยนความคิดและพฤติกรรม (CBT) แบบยาวมีจุดมุ่งหมายเพื่อช่วยบุคคลให้ประเมินเหตุของความทุกข์ทางอารมณ์ของตน และดังนั้นช่วยลดการรับมือปัญหาแบบใช้ไม่ได้ (dysfunctional coping) รวมทั้งพฤติกรรมการรับประทานแบบกินดะ กินแล้วอาเจียน การจำกัดอาหาร และการใช้สารเสพติด
การแทรกแซงโดยจิตบำบัดวิธีนี้สืบมาจากแบบจำลองและเทคนิคต่าง ๆ มากมายรวมทั้งพฤติกรรมบำบัดวิภาษวิธี (DBT) การเจริญสติ (mindfulness meditation) และการบำบัดด้วยการยอมรับและการให้สัญญา (ACT) และการฝึกประสบการณ์แบบต่าง ๆ

CEBT ใช้โดยหลักกับบุคคลที่ผิดปกติในการรับประทาน (eating disorder) โดยให้เป็นการบำบัดทางเลือกเมื่อ CBT ธรรมดาไม่ประสบผลในการทุเลาอาการ
ผลงานวิจัยแสดงว่า CEBT อาจช่วยลดการรับประทานตามอารมณ์ ความซึมเศร้า ความวิตกกังวล และช่วยเพิ่มความนับถือตน/ความภูมิใจในตน (self-esteem)
เป็นวิธีการที่นักจิตวิทยาชาวอังกฤษ ดร. เอ็มมา เกรย์ พัฒนาขึ้นในปี 2549
องค์ประกอบสำคัญรวมทั้งการให้การศึกษาทางจิตวิทยา
เทคนิคที่ช่วยเพิ่มความสำนึกทางอารมณ์กับเพิ่มแรงบันดาลใจเพื่อเปลี่ยนตัวเอง
และกลยุทธ์ในการเปลี่ยนความเชื่อเกี่ยวกับประสบการณ์และการแสดงออกทางอารมณ์
แม้ว่า CEBT เบื้องต้นจะพัฒนาเพื่อช่วยบุคคลที่ผิดปกติทางการรับประทาน โปรแกรมมีประสิทธิผลช่วยให้เข้าใจและบริหารอารมณ์ของตนได้ดีขึ้น นักจิตวิทยาจึงได้ใช้เป็นการรักษาเตรียมตัว (pretreatment) เพื่อเตรียมคนไข้ในกระบวนการรักษาปัญหาต่าง ๆ รวมทั้งความวิตกกังวล ความซึมเศร้า โรคย้ำคิดย้ำทำ (OCD) และความผิดปกติที่เกิดหลังความเครียดที่สะเทือนใจ (PTSD) ซึ่งบ่อยครั้งสร้างปัญหาทางอารมณ์

 เชิงอรรถและอ้างอิง
# โยนาทัน ทา
โยนาทัน กลาโอ ทา  เกิดเมื่อวันที่ 11 กุมภาพันธ์ ค.ศ. 1996 เป็นนักฟุตบอลชาวเยอรมัน ปัจจุบันเล่นในตำแหน่งเซ็นเตอร์แบ็กให้แก่ไบเอิร์นมิวนิก และทีมชาติเยอรมนี ซึ่งแม่ของเขาเป็นชาวเยอรมัน ส่วนพ่อมาจากโกตดิวัวร์

เกียรติประวัติ
ไบเออร์ 04 เลเวอร์คูเซิน
บุนเดิสลีกา: 2023–24
# สงครามจีน-อินเดีย
สงครามจีน-อินเดีย  เป็นสงครามระหว่างจีนและอินเดียที่เกิดขึ้นในปี พ.ศ. 2505 ข้อพิพาทชายแดนหิมาลัยเป็นสาเหตุหลักสำหรับการทำสงคราม แต่ก็มีสาเหตุอื่น ๆ ในพ.ศ. 2502 เกิดการก่อจลาจลในทิเบต อินเดียได้สนับสนุนทิเบตและให้ที่ลี้ภัยแก่องค์ดาไลลามะ อินเดียเริ่มมีนโยบายวางทหารตามแนวชายแดนรวมทั้งอีกหลายทางตอนเหนือของถนนสายเมคมาฮอน ส่วนทางทิศตะวันออกของสายควบคุมโดยจีน

ไม่มีทางที่สามารถยุติปํญหาในดินแดนพิพาทตามแนวชายแดนหิมาลัย 3,225 กิโลเมตรได้ จีนได้นำกองกำลังโจมตีพร้อมกันในลาดัคห์และทั่วทั้งถนนสายเมคมาฮอนในวันที่ 20 ตุลาคม พ.ศ. 2505 เข้ายึดเมือง Rezang La ในทางภาคตะวันตก เช่นเดียวกับ Tawang ทางภาคตะวันออก สงครามสิ้นสุดลงเมื่อจีนประกาศพักรบเมื่อวันที่ 20 พฤศจิกายน พ.ศ. 2505 และพร้อมประกาศถอนตัวออกจากพื้นที่พิพาท

สงครามจีน-อินเดียที่โดดเด่นคือการสู้รบตามภูเขาที่ระดับความสูงกว่า 4,000 เมตร (14,000 ฟุต) และไม่มีการส่งกองทัพเรือหรือกองทัพอากาศทั้งสองฝ่าย

เป็นที่น่าสังเกตเกิดขึ้นพร้อมกับช่วง 13 วันในวิกฤตการณ์ขีปนาวุธคิวบา (16-28 ตุลาคม 1962) ที่สหรัฐอเมริกาและสหภาพโซเวียตเผชิญหน้ากัน อินเดียจึงไม่ได้รับความช่วยเหลือจากทั้งสองมหาอำนาจนี้มากนัก จนวิกฤตการณ์ขีปนาวุธคิวบาได้ยุติลง
# แม่น้ำเนวา
เนวา  เป็นแม่น้ำในประเทศรัสเซียส่วนยุโรป ไหลออกจากทะเลสาบลาโดกาและไหลเข้าสู่อ่าวฟินแลนด์ในทะเลบอลติก มีความยาวค่อนข้างสั้น คือ 74 กิโลเมตร แต่เป็นแม่น้ำที่มีการไหลเป็นอันดับสามในยุโรป ผ่านเขตการปกครองของรัสเซีย 2 แห่ง คือ เลนินกราดโอบลาสต์และเซนต์ปีเตอส์เบิร์ก

เนวา
# เทเอ็สเก 1899 ฮ็อฟเฟินไฮม์
เทเอ็สเก 1899 ฮ็อฟเฟินไฮม์  เป็นสโมสรฟุตบอลในเขตเทศบาลฮ็อฟเฟินไฮม์ จากเมืองซินส์ไฮม์ ก่อตั้งเมื่อปี ค.ศ. 1899

ผู้เล่น
ผู้เล่นชุดปัจจุบัน
# มหาลัยเที่ยงคืน
มหาลัยเที่ยงคืน เป็นภาพยนตร์ไทยแนวตลก สยองขวัญ ที่ออกฉายในปี พ.ศ. 2559 สร้างโดยเอ็ม เทอร์ตี้ไนน์ กำกับโดย กฤษดา คณิวิชาภรณ์, ปิยะบุตร อธิสุข, คณิน กุลสุมิตราวงศ์

 นักแสดง 
 ราศรี บาเล็นซิเอก้า  แสดงเป็น  สตาร์
 โทนี่ รากแก่น  แสดงเป็น  โอตาคุ ตากล้องผี
 ดาวิชญ์ กรีพลฤกษ์ แสดงเป็น คุณ
 เมทนี บุรณศิริ แสดงเป็น รองคณบดี (รับเชิญ) 
 บริบูรณ์ จันทร์เรือง แสดงเป็น รุ่นพี่ลองดี (รับเชิญ)
 มารุต ชื่นชมบูรณ์  แสดงเป็น  หมู
 ร.ต.ท.กรวิก จันทร์แด่น แสดงเป็น หมึก
 ปองสิชฌ์ พิศิษฐการ  แสดงเป็น  กุ้ง
 ภาวินี บูรณาชีวาวิไล  แสดงเป็น  อ้วนพาย

 แหล่งข้อมูลอื่น 
 เรื่องย่อ ภาพยนตร์ มหาลัยเที่ยงคืน : กระปุก
 เนื้อเรื่องย่อ ภาพยนตร์ มหาลัยเที่ยงคืน : Nangdee
 หน้าเฟซบุ๊ก บริษัท เอ็ม เทอร์ตี้ ไนน์ จำกัด
 เว็บไซด์ บริษัท เอ็ม เทอร์ตี้ ไนน์ จำกัด
# วัดศรีบุรีรตนาราม
วัดศรีบุรีรตนาราม เป็นวัดในพระพุทธศาสนาเถรวาท สังกัดคณะสงฆ์มหานิกาย มีพระราชเมธากร ที่ปรึกษาเจ้าคณะภาค๒ เป็นเจ้าอาวาส เป็นวัดพัฒนาตัวอย่าง ปี พ.ศ. 2534 เป็นวัดพัฒนาตัวอย่างดีเด่น ปี พ.ศ. 2535 เป็นโรงเรียนพระปริยัติธรรมแผนกบาลีประจำจังหวัดสระบุรี แห่งที่ 2 ปี พ.ศ. 2545 เป็นสำนักปฏิบัติธรรมประจำจังหวัดสระบุรี แห่งที่ 1 ปี พ.ศ. 2549 มีหลวงพ่อพุทโธ และพระแก้วมรกต และ พระศีลวิสุธิดิลก หนู อดีตเจ้าอาวาสวัดและ รองเจ้าคณะจังหวัด สระบุรี เป็นพระพุทรรูปศักดิ์สิทธิ์ประจำวัด ซึ่งเป็นศูนย์กลางความนับถือและศรัทธาของชาวพุทธในจังหวัดสระบุรี สัมภาษณ์พระมหากมล เขมาสโย ผู้ช่วยเจ้าอาวาสวัดศรีบุรีรตนาราม รองเจ้าคณะอำเภอเมืองสระบุรี เมื่อ 17 สิงหาคม 2559

 ที่ตั้ง 
วัดศรีบุรีรตนาราม ตั้งอยู่เลขที่ 124 ถนนพิชัยรณรงค์สงคราม ตำบลปากเพรียว อำเภอเมืองสระบุรี จังหวัดสระบุรี สังกัดคณะสงฆ์มหานิกาย มีฐานะเป็นวัดราษฎร์ ที่ดินที่ตั้งวัดมีเนื้อที่ 10 ไร่ 2 งาน 39 ตารางวา โฉนดที่ดินเลขที่ 4852หนังสือ ประวัติวัดทั่วราชอาณาจักร เล่ม 4 กองพุทธศาสนาสถาน สำนักงานพระพุทธศาสนาแห่งชาติ 2552 หน้าที่ 454

 อาณาเขต 
 ทิศเหนือ     จดติดแม่น้ำแควป่าสัก
 ทิศใต้       จดติดถนนพิชัยรณรงค์สงคราม
 ทิศตะวันออก  จดติดกับชุมชนบ้านปากเพรียว
 ทิศตะวันตก   จดติดที่ดินเอกชนหนังสือ ประวัติวัดทั่วราชอาณาจักร เล่ม 4 กองพุทธศาสนสถาน สำนักงานพระพุทธศาสนาแห่งชาติ 2552 หน้า 455

 ประวัติ 
วัดศรีบุรีรตนาราม ตั้งเมื่อ พ.ศ. 2092 นามเดิม วัดม่วงงาม สันนิษฐานสร้างก่อนกรุงเทพฯ ตั้งอยู่ปากคลองเพรียว บ้านปากเพรียว ต่อมามีคนเรียกติดปากว่า วัดปากเพรียว จนกระทั่งสมัยพระศรีสุทัสสมุนี มาจำพรรษาอยู่ที่วัด จึงเปลี่ยนชื่อวัดเป็น วัดศรีบุรีรตนาราม ได้รับพระราชทานวิสุงคามสีมา เมื่อวันที่ 22 มิถุนายน พ.ศ. 2522 เขตวิสุงคามสีมา กว้าง 21 เมตร ยาว 39 เมตรหนังสือ ประวัติวัดทั่วราชอาณาจักร เล่ม 4 กองพุทธศาสนสถาน สำนักงานพระพุทธศาสนาแห่งชาติ 2552 หน้า 455

 ศาสนสถาน 
 อุโบสถ กว้าง 21 เมตร ยาว 39 เมตร สร้างเมื่อ พ.ศ. 2520 เป็นอาคารคอนกรีตเสริมเหล็ก
 ศาลาการเปรียญ กว้าง 25 เมตร ยาว 28 เมตร สร้างเมื่อ พ.ศ. 2520 เป็นอาคารไม้
 หอสวดมนต์ กว้าง 34 เมตร ยาว 34 เมตร สร้างเมื่อ พ.ศ. 2534 เป็นอาคารครึ่งตึกครึ่งไม้
 กุฏิสงฆ์ จำนวน 6 หลัง เป็นอาคารครึ่งตึกครึ่งไม้
 วิหาร กว้าง 10 เมตร ยาว 20 เมตร เป็นอาคารคอนกรีตเสริมเหล็ก สร้างเมื่อ พ.ศ. 2485
 วิหารตรีมุขพระแก้วมรกต (จำลอง) กว้าง 6 เมตร ยาว 6 เมตร สร้างเมื่อ ปี พ.ศ. 2546
 ศาลาอเนกประสงค์ กว้าง 9 เมตร ยาว 20 เมตร เป็นอาคารครึ่งตึกครึ่งไม้
 ศาลาบำเพ็ญกุศล จำนวน 5 หลัง สร้างด้วยคอนกรีตเสริมเหล็กหนังสือ ประวัติวัดทั่วราชอาณาจักร เล่ม 4 กองพุทธศาสนสถาน สำนักงานพระพุทธศาสนาแห่งชาติ 2552 หน้า 455

 ปูชนียวัตถุ 
 พระประธานประจำอุโบสถ ปางมารวิชัย ขนาดหน้าตักกว้าง 1.30 นิ้ว สูง 2.10 นิ้ว สร้างเมื่อ ปี พ.ศ. 2520
 หลวงพ่อพุทโธ เป็นพระปูนปั้นปิดทอง ปางมารวิชัย ขนาดหน้าตักกว้าง 2.30 เมตร สูง 3.60 เมตร สร้างเมื่อ ปี พ.ศ. 2470
 พระพุทธมหามณีรัตนปฏิมากรจำลอง 3 ฤดู ขนาดหน้าตักกว้าง 17 นิ้ว เท่ากับองค์จริงที่ประดิษฐานอยู่ในวัดพระศรีรัตนศาสดาราม หล่อด้วยแก้วสีเขียวมรกต สร้างเมื่อ ปี พ.ศ. 2452หนังสือ ประวัติวัดทั่วราชอาณาจักร เล่ม 4 กองพุทธศาสนสถาน สำนักงานพระพุทธศาสนาแห่งชาติ 2552 หน้า 455

 การบริหารและการปกครอง 
 พระใหญ่
 พระเล็ก
 พระทอง
 พระแดง
 พระอ้วน
 พระธูป
 พระครูวัตตโสภณ
 พระหล่ำ
 พระศีลวิสุทธิดิลก  พ.ศ. 2481 - 2512
 พระราชเมธากร    พ.ศ. 2513 - ปัจจุบัน
# หลิว หย่งชิง
หลิว หย่งชิง (3 ตุลาคม พ.ศ. 2483 –) เป็นอดีตสุภาพสตรีหมายเลขหนึ่งของหู จิ่นเทา อดีตเลขาธิการพรรคคอมมิวนิสต์จีนและประธานาธิบดีสาธารณรัฐประชาชนจีนคนที่ 6 

ตามบทบาทของหลิวแล้วจะทำงานบ้านเป็นหลัก แต่ก็มักจะร่วมเดินทางไปกับสามีของเธอในการเดินทางไปเยือนต่างประเทศอย่างเป็นทางการ และปรากฏตัวต่อหน้าองค์กรการกุศลและสถาบันวัฒนธรรมทั่วโลก

 ประวัติ 
thumb|left|หลิวในชุดสีแดง ร่วมกับลอรา บุช สุภาพสตรีหมายเลขหนึ่งสหรัฐฯ ณ ทำเนียบขาวเมื่อปี พ.ศ. 2549หลิว หย่งชิง เกิดในปี พ.ศ. 2483 ในเมืองฉงชิ่ง และเข้าศึกษาที่โรงเรียนมัธยมปาชู (巴蜀中学) เธอได้พบกับสามีของเธอที่มหาวิทยาลัยชิงหฺวา ในกรุงปักกิ่ง ต่อมาเธอเข้าทำงานในคณะกรรมการผังเมืองของปักกิ่ง เช่นเดียวกับสามีของเธอ 

ชีวิตและภูมิหลังของหลิวไม่เป็นที่รู้จักมากนักในหมู่ผู้สังเกตการณ์ชาวต่างชาติ เธอแทบไม่ได้รับความสนใจจากสาธารณชนก่อนการเป็นผู้นำของหู จิ่นเทา และตัวหูเองก็ชอบที่จะอยู่ห่างจากสายตาของสาธารณชนและมักจะหลีกเลี่ยงการเปิดเผยต่อสาธารณะในระหว่างการทำงานทางการเมืองของเขา
 อ้างอิง
# วัดห้วยขมิ้น
วัดห้วยขมิ้น เป็นวัดในพระพุทธศาสนาเถรวาท สังกัดคณะสงฆ์มหานิกกาย ปัจจุบันมีพระครูปลัดเกียรติศักดิ์ กนฺตสีโล ดำรงตำแหน่งเจ้าอาวาส วัดห้วยขมิ้นถูกสร้างขึ้นราวปปี พ.ศ. 2348 
 ที่ตั้ง 
วัดห้วยขมิ้น ตั้งอยู่เลขที่ 27 บ้านห้วยขมิ้น หมู่ที่ 9 ตำบลห้วยขมิ้น อำเภอหนองแค จังหวัดสระบุรี สังกัดคณะสงฆ์มหานิกาย มีฐานะเป็นวัดราษฎร์ ที่ดินที่ตั้งวัดมีเนื้อที่ 10 ไร่ 3 งาน 20 ตารางวา ส.ค.1 เลขที่ 1.หนังสือ ประวัติวัดทั่วราชอาณาจักร เล่ม 4 กองพุทธศาสนาสถาน สำนักงานพระพุทธศาสนาแห่งชาติ 2552 หน้าที่ 613
 อาณาเขต 
 ทิศเหนือ จดห้วย
 ทศใต้ จดที่ดินเอกชน
 ทิศตะวันออก จดห้วย
 ทิศตะวันตก จดที่ดินเอกชน
 มีที่ธรณีสงฆ์ จำนวน 1 แปลง เนื้อที่ 13 ไร่ 2 งาน 52 ตารางวา โฉนดที่ดินเลขที่ 2447
หนังสือ ประวัติวัดทั่วราชอาณาจักร เล่ม 4 กองพุทธศาสนาสถาน สำนักงานพระพุทธศาสนาแห่งชาติ 2552 หน้าที่ 613 
 ประวัติ 
วัดห้วยขมิ้น ก่อตั่งขึ้นเมื่อ พ.ศ. 2348 ราวต้นกรุงรัตนโกสินทร์ ตั้งอยู่บริเวณบ้านห้วยขมิ้นมาแต่เดิม เป็นศาสนสถานที่บำเพ็ญบุญกุศลฃองชาวบ้านห้วยขมิ้นและหมู่บ้านใกล้เคียง วัดห้วยขมิ้นได้รับพระราชทานวิสุงคามสีมา เมื่อวันที่ 23 ธันวาคม พ.ศ. 2511 เขตวิสุงคามสีมา กว้าง 30 เมตร ยาว 40 เมตรหนังสือ ประวัติวัดทั่วราชอาณาจักร เล่ม 4 กองพุทธศาสนาสถาน สำนักงานพระพุทธศาสนาแห่งชาติ 2552 หน้าที่ 613
 ศาสนสถาน 
 อุโบสถ กว้าง 6 เมตร ยาว 19 เมตร สร้างเมื่อ ปี พ.ศ. 2510 เป็นอาคารคอนกรีตเสริมเหล็ก
 ศาลาการเปรียญ กว้าง 21 เมตร ยาว 32 เมตร สร้างเมื่อ ปี พ.ศ. 2505 เป็นอาคารคอนกรีตเสริมเหล็ก
 กุฏิสงฆ์ จำนวน 4 หลัง เป็นอาคารคอนกรีตครึ่งไม้
 วิหาร กว้าง 4 เมตร ยาว 6 เมตร สร้างเมื่อ ปี พ.ศ. 2550 เป็นอาคารคอนกรีตเสริมเหล็ก
  อาคารเอนกประสงค์ กว้าง 16 เมตร ยาว 21 เป็นอาคารคอนกรีตเสริมเหล็ก
 ฌาปนสถาน จำนวน 1 หลัง เป็นอาคารคอนกรีตเสริมเหล็ก
 ศาลาบำเพ็ญกุศล จำนวน 1 หลัง เป็นอาคารคอนกรีตเสริมเหล็ก
หนังสือ ประวัติวัดทั่วราชอาณาจักร เล่ม 4 กองพุทธศาสนาสถาน สำนักงานพระพุทธศาสนาแห่งชาติ 2552 หน้าที่ 613
 ปูชนียวัตถุ 
 พระประธานประจำอุโบสถ  พระพุทธชินราชจำลอง ปางมารวิชัย ลักษณะเป็นพระพุทธรูปปูนปั้นปิดทอง ขนาดหน้าตัก กว้าง 86 นิ้ว สูง 108 นิ้ว สร้างเมื่อ ปี พ.ศ. 2510 
 พระหลวงพ่อขาวศักดิ์สิทธิ์ ลักษญะเป็นพระพุทธรูปปูนปั้น ปางสมาธิ ขนาดหน้าตักกว้าง 32 นิ้ว สูง 64 นิ้ว สร้างราว ปี พ.ศ. 2460
 พระรูปเหมือนหลวงพ่อสีนวน กนฺตสีโล แกะสลักจากหินทราย ขนาดหน้าตักกว้าง 25 สูง 32 นิ้ว สร้างเมื่อ ปี พ.ศ. 2555
หนังสือ ประวัติวัดทั่วราชอาณาจักร เล่ม 4 กองพุทธศาสนาสถาน สำนักงานพระพุทธศาสนาแห่งชาติ 2552 หน้าที่ 614
 การบริหารและการปกครอง 
มีเจ้าอาวาสเท่าที่ทราบนาม คือ
 พระชื้น  พ.ศ. 2498 ถึง พ.ศ. 2504
 พระอธิการสีนวน กนฺตสีโล พ.ศ. 2504 ถึง พ.ศ. 2554
 พระครูปลัดเกียรติศักดิ์ กนฺตสีโล พ.ศ. 2554 - ปัจจุบัน
หนังสือ ประวัติวัดทั่วราชอาณาจักร เล่ม 4 กองพุทธศาสนาสถาน สำนักงานพระพุทธศาสนาแห่งชาติ 2552 หน้าที่ 614
# กีฬามวยสากลสมัครเล่นในโอลิมปิกฤดูร้อน 2016 – รุ่น ฟลายเวท หญิง
การแข่งขันมวยสากลสมัครเล่นหญิง รุ่นฟลายเวท  ที่ โอลิมปิกฤดูร้อน 2016 ใน รีโอเดจาเนโร จะจัดขึ้นตั้งแต่วันที่ 12 ถึง 20 สิงหาคม ที่ รีอูเซงตรู.

 ตารางการแข่งขัน 
เวลาทั้งหมดเป็น เวลาบราซิเลีย (UTC−3).
 วันที่ เวลา รอบวันศุกร์ที่ 12 สิงหาคม 2559    รอบ 16 คนสุดท้ายวันอังคารที่ 16 สิงหาคม 2559    รอบก่อนรองชนะเลิศวันพฤหัสบดีที่ 18 สิงหาคม 2559    รอบรองชนะเลิศวันเสาร์ที่ 20 สิงหาคม 2559    รอบชิงชนะเลิศ 

ผลการแข่งขัน